Ajuns la vârsta de 89 de ani, maestrul Puiu Manu continuă să lucreze cu aceeași pasiune și energie ca și în tinerețe, iar prietenii din Asociația Bedefililor se pregătesc să sărbătorească – anul viitor – aniversarea a 90 de ani de viață și 65 de ani de activitate artistică a sa, prin organizarea unei grandioase expoziții itinerante și editarea unor noi albume cu scenarii scrise de Adrian Cioroianu și Marius Leștaru, desenate – inegalabil – de Maestrul Puiu Manu.